ราคาทองเปิดตลาดปรับลง50บาท
สมาคมค้าทองคำรายงานราคาทองคำเปิดตลาดปรับลง 50 บาท ขณะที่ภาวะค่าเงินบาทคาดเคลื่อนไหวในกรอบ 33.79 - 33.93 บาท/ดอลลาร์
11 ต.ค. 2564

เมื่อวันที่ 11 ต.ค.64 สมาคมค้าทองคำ รายงานราคาทองคำประจำวันเปิดตลาดปรับลง 50 บาท ทองแท่งรับซื้อ 28,050 บาท ขายออก 28,150 บาท ทองรูปพรรณ รับซื้อ 27,545.72 บาท ขายออก 28,650 บาทขณะที่ภาวะค่าเงินบาทวันนี้ นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 33.82/83 บาท/ดอลลาร์ แข็งค่าจากเย็นวันศุกร์ที่ปิดตลาดที่ระดับ 33.88 บาท/ดอลลาร์เมื่อวันศุกร์ที่ผ่านมา สหรัฐฯรายงานตัวเลขการจ้างงานนอกภาคเกษตรเดือนก.ย. ซึ่งออกมาต่ำกว่าที่นักวิเคราะห์คาดการณ์ไว้ จึงทำให้ดอลลาร์อ่อนค่าเมื่อเทียบสกุลเงินอื่นๆ ช่วงนี้ดอลลาร์อาจจะพักตัว ประกอบกับวันนี้เป็นวันหยุดทำการของฝั่งสหรัฐ ขณะที่ในประเทศยังไม่มีปัจจัยสำคัญที่จะมีผลต่อการเคลื่อนไหวของค่าเงินบาทมากนัก"ดอลลาร์น่าจะเป็นช่วงพักตัวลงมาในระยะสั้นๆ เพราะตัวเลขเศรษฐกิจสหรัฐออกมาต่ำกว่าที่คาดไว้ แต่ก็ไม่ได้ถึงกับแย่มากส่วนปัจจัยในประเทศวันนี้ ไม่มีอะไรมาก" นักบริหารเงินระบุอย่างไรก็ดี สัปดาห์นี้เงินบาทมีโอกาสที่จะอ่อนค่าไปแตะระดับ 34.00 บาท/ดอลลาร์ได้นักบริหารเงิน คาดว่า วันนี้เงินบาทจะเคลื่อนไหวในกรอบ 33.79 - 33.93 บาท/ดอลลาร์